Псори дрогушхуэ Исхьэкъ
МэшбащIэ Исхьэкъ йохъуэхъу КъБР-м и Правительствэм и УнафэщIым и къуэдзэ Битокъу Владимир.
Мэрем кIуам Мейкъуапэ Iэтауэ щагъэлъэпIащ адыгэу дунейм тетыр дызэрыгушхуэ тхакIуэ цIэрыIуэ, жылагъуэ лэжьакIуэшхуэ МэшбащIэ Исхьэкъ и ныбжьыр илъэс 85-рэ зэрырикъур.
ГуфIэгъуэ дауэдапщэхэм хэтащ Къэбэрдей-Балъкъэрым и лIыкIуэхэ-ри, республикэм и Правительствэм и УнафэщIым и къуэдзэ Битокъу Владимир я пашэу. ЗэIущIэм кърихьэлIахэм абы хъыбар яригъэщIащ КъБР-м и Iэтащхьэ КIуэкIуэ Юрий и унафэкIэ МэшбащIэм КъБР-м и ЩIыхь тхылъыр зэрыхуагъэфэщамкIэ икIи нэхъыжь Iумахуэм ехъуэхъуащ узыншэу иджы-ри илъэс куэдкIэ псэуну, цIыхубэм яхуэлэжьэну.
